62020CJ0517_INF
Sodba Sodišča (deveti senat) z dne 16. marca 2023 –OL (Podaljšanje italijanskih koncesij)
(Zadeva C‑517/20) (
1
)
„Predhodno odločanje – Člena 49 in 56 PDEU – Igre na srečo – Koncesije za dejavnost pobiranja stav – Podaljšanje že podeljenih koncesij – Regularizacija centrov za prenos podatkov, ki to dejavnost opravljajo brez koncesije in dovoljenja policije – Podaljšanje pravic, ki izhajajo iz te regularizacije – Kratek rok“
Svoboda ustanavljanja – Svoboda opravljanja storitev – Omejitve – Igre na srečo – Podaljšanje že podeljenih koncesij – Podaljšanje pravic, ki izhajajo iz regularizacije centrov za prenos podatkov, ki pobiranje stav opravljajo brez koncesije in dovoljenja policije – Nedopustnost – Utemeljitev – Nepretrganost nadzora nad sektorjem zaradi zagotavljanja varstva potrošnikov – Sorazmernost – Preverjanje, ki ga opravi nacionalno sodišče
(člena 49 in 56 PDEU)
(Glej točke od 42 do 45, 48, 49, od 51 do 53, 56 in izrek.)
Izrek
Člena 49 in 56 PDEU je treba razlagati tako, da nasprotujeta podaljšanju koncesij v sektorju iger na srečo in pravic, ki izhajajo iz regularizacije položaja centrov za prenos podatkov, ki so na določen datum že opravljali dejavnosti pobiranja stav v korist tujih sprejemalcev stav brez koncesije in dovoljenja policije, če s takim podaljšanjem, ki ga je mogoče upravičiti zlasti z nujnimi razlogi v splošnem interesu, kot je cilj zagotavljanja nepretrganosti nadzora nad gospodarskimi subjekti v tem sektorju zaradi zagotavljanja varstva potrošnikov, ni mogoče zagotoviti doseganja tega cilja ali če se z njim presega to, kar je potrebni za njegovo doseganje.
(
1
)	UL C 257, 4.7.2022.